1952. évi I. törvény
Az Alkotmány 24. §-a új szövegének megállapításáról

1. § Az Országgyűlés a Népköztársaság Elnöki Tanácsa által az Alkotmány 20. §-ának (5) bekezdése értelmében bemutatott, az új minisztériumok szervezéséről szóló 1952. évi 1. törvényerejű rendeletet tudomásul veszi azzal, hogy az említett törvényerejű rendelettel szervezett állami mező- és erdőgazdaságok minisztériumának elnevezése „állami gazdaságok és erdők minisztériuma” elnevezésre változik.

2. § Az 1. §-nak megfelelően az Alkotmány 24. §-ának új szövege a következő:

„24. § A Magyar Népköztársaság minisztériumai:

a külügyminisztérium,

a belügyminisztérium,

a honvédelmi minisztérium,

a pénzügyminisztérium,

az igazságügyminisztérium,

a kohó- és gépipari minisztérium,

a középgépipari minisztérium,

a bánya- és energiaügyi minisztérium,

a könnyűipari minisztérium,

a földművelésügyi minisztérium,

az állami gazdaságok és erdők minisztériuma,

a külkereskedelmi minisztérium,

a belkereskedelmi minisztérium,

az élelmiszeripari minisztérium,

a begyűjtési minisztérium,

az építésügyi minisztérium,

az építőanyagipari minisztérium,

a közlekedésügyi minisztérium,

a postaügyi minisztérium,

a népművelési minisztérium,

a közoktatásügyi minisztérium,

az egészségügyi minisztérium,

a helyi ipar minisztériuma.”
Jogszabályok
Törvények
Alkotmányok